1

Din ilmini bilsa kim shariat shuldir,

Gar qo'shsa amal bilan tariqat shuldir.

Kim ilmu amalni Haq rizosin istab,

Ixlos ila jam etsa, haqiqat shuldir.

2

Ey, va'dani ko'p qilding-u, yo'q zarra vafo,

Ko'rmaydi bu shevani vafo ahli ravo.

Mayxona tavofidan biror naf' bormi?

Din va shijoat bo'lmasa, yo'q sidqu safo.

3

Soqiy, bu kecha berma menga o'zga sharob,

Xummor ko'zing qildi meni mastu xarob.

Ko'zimni qorachiqlari tark ayladilar,

Shundan bu kecha hamnafasim otashu ob.

4

Shu mulki olam ichida mavjud U,

Har ikki jahonda maqsadu maqsud U.

To bo'lmas ekan e'tiqod uyi vayron,

Men fosh qilaman: sening uchun ma'bud U.

5

Men mazhari nutqu nutqi Haq zotim erur,

Shu ikki jahonda mening isbotim erur.

Tonggidan azalning to abad shomigacha

Har narsa vujudga kelsa, zarrotim erur.

6

To bo'lmas ekan o'zlikdan foniyu fard,

Butkul yuvilib ketmas ko'ngildagi gard.

Bo'l nafsu havodan-u jahondan ozod,

Qoch turfa yomonlikdan agar bo'lsang mard.

7

Dil dardisiz yetmaydi kishi darmonga,

Xaq jazbasi bo'lmay, yetmagay Rahmonga.

Yuzing seni Xaq rahmatining ko'zgusidir,

Yetmas uni kim anglamasa Qur'onga.

8

Ul nuqtaki, markazi jahondir - sensan,

Ul qatraki, asli kun-fayakondir - censan,

Ul ismki, zotdan nishondir - sensan,

Ul harfki, ismi bebayondir - sensan.

9

Menman lomakon ganji - makonga sig'mam!

Yuksak bu ruhim - jism ila jonga sig'mam!

Insondagi bor vahmu xayol menda esa,

Bosmas vahima, aqli ayonga sig'mam!